**Csongrád Város Polgármesterétől**

Száma: FJL/279-1/2023

Témafelelős: Keller Ilona

**ELŐTERJESZTÉS**

**Csongrád Városi Önkormányzat Képviselő-testületének**

**2023. március 21. napján tartandó ülésére**

**Tárgy:** Döntés az FBH NP Kft üzletrész adásvétel elővásárlási jogról

**Tisztelt Képviselő-testület!**

A Vertikál Vagyonkezelő Kft, mint a FBH-NP Kft résztulajdonosa a tulajdonában álló 6.760.000 Ft névértékű 9,11 % részesedést megtestesítő üzletrész értékesítésről döntött.

A Ptk. 167. § (2) bekezdése alapján a pénzszolgáltatás ellenében átruházni kívánt üzletrész megszerzésére a többi tagot, a társaságot vagy a társaság által kijelölt személyt - ebben a sorrendben – törvényes elővásárlási jog illeti meg. Az FBH-NP Nonprofit Kft. hatályos társasági szerződésének VIII. pontja értelmében az üzletrész társaság tagjaira történő átruházása esetén a többi társasági tagot elővásárlási jog illeti meg.

A FBH-NP taggyűlése az adásvételi szerződés kapcsán elővásárlási jogával nem élt és arra maga helyett más személyt sem jelölt ki.

Tekintettel arra, hogy a jelen értesítésben foglalt üzletrész adásvétel által egy még nem tag (MERITAL Vagyonkezelő Kft.) szerezne üzletrészt, így a Ptk. és a társasági szerződés rendelkezései alapján szükséges a tagokat az adásvételi szerződésről tájékoztatni az üzletrész szerzés vonatkozásában az elővásárlási joggal való rendelkezés érdekében. Fentiek érdekében a Vertikál Vagyonkezelő Zrt. a mellékelt megkereséssel él Önkormányzatunk felé.

A Csongrád Városi Önkormányzat, mint az FBH-NP Nonprofit Kft. tagja nevében döntés szükséges az elővásárlási jog gyakorlására vonatkozóan.

***Önkormányzatunk tulajdoni részesedése a gazdasági társaságban 4,3%.***

 Az üzletrész az alábbi feltételekkel kerül értékesítésre:

|  |  |  |
| --- | --- | --- |
| Üzletrész megszerzője | Üzletrész vételár | Üzletrész météke |
| MERITAL Vagyonkezelő Kft | 175.212.979,- | 9,11% |

Az üzletrész vételár nagyságára tekintettel az elővásárlási jog gyakorlását nem javasolom.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

## HATÁROZATI JAVASLAT

Csongrád Város Önkormányzatának Képviselő-testülete megtárgyalta a „Döntés az FBH NP Kft üzletrész adásvétel elővásárlási jog gyakorlásáról” című előterjesztést és az alábbi döntést hozza:

A Képviselő-testület

a VERTIKÁL Vagyonkezelő Korlátolt Felelősségű Társaság (székhelye: 8154 Polgárdi, Batthyány utca 26. B. épület, cégjegyzékszáma: 07 09 013926, adószáma: 14160592-2-07), mint eladó

és a MERITAL Vagyonkezelő, Kereskedelmi és Szolgáltató Korlátolt Felelősségű társaság ( Székhely: 6500 Baja, Babits utca 6. Fsz. 1, Cégjegyzékszám:03-09-125417, Adószám: 24158217-2-03), mint Vevő

között az eladó FBH-NP Nonprofit Kft-ben lévő, összesen 9,11 %-ot megtestesítő üzletrészének (6.760.000,- Ft névértékű törzsbetétének) 175.212.975,-Ft, azaz százhetvenötmillió kétszáztizenkétezer-kilencszázhetvenöt forint vételár ellenében - történő átruházása tárgyában a megkötendő üzletrész adásvételi szerződés főbb feltételeit megismerte és a törvényes elővásárlási jogát nem kívánja gyakorolni az ismertetett adásvételi szerződés kapcsán.

A Képviselő-testület felhatalmazza a Polgármester a fenti döntésről szól nyilatkozat megtételére.

A határozatról értesítést kap:

1. Képviselő-testület tagjai
2. Fejlesztési-és üzemeltetési iroda
3. érintettek

Csongrád, 2023. március 20.

Bedő Tamás

polgármester